EkBass/fiwiki-20250220-pages-articles huggingface dataset:
Nana (jumalatar)

Nana tai Nane on armenialainen äitijumalatar. Esikristillisellä ajalla häntä palvottiin laajalti ja hänet saatettiin samaistaa fryygialaiseen Kybeleen. Jordan 1992, s. 205 Nana oli Aramazdin tytär, ja kreikkalaiset pitivät häntä Athenen vastineena. Nanan nimi on saattanut alun perin merkitä äitiä. Parthialaisten aikakaudella Nanan palvonta ulottui Palmyraan ja Iranin Kushan imperiumiin. Vähä-Aasiassa palvottiin myös toista Nana-jumalatarta, jokijumala Sangarioksen tytärtä.Lurker 1987, s. 132 == Lähteet == * Jordan, Michael: Encyclopedia of Gods. Kyle Cathie Limited, 1992. ISBN 1 85626 038 0. * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Aasialaiset jumalattaret
Turkin–Armenian sota

Turkin–Armenian sota oli Turkin ja Armenian ensimmäisen tasavallan välinen konflikti vuoden 1920 syksynä. Armenian miehitettyä alueita Turkin itäosasta, Kâzim Karabekirin johtamat turkkilaisjoukot valtasivat alueet takaisin ja löivät Armenian. Turkin voiton jälkeen Neuvostoliitto miehitti Armenian. Luokka:1920 Luokka:Armenian historia Luokka:Turkin historia Luokka:1900-luvun sodat
Porvenirin verilöyly

Porvenirin verilöyly oli 28. tammikuuta 1918 Porvenirin kylän lähellä Presidion piirikunnassa Texasissa tehty joukkomurha, jossa surmattiin 15 meksikolaista siviiliä. Surmatyön tekijät olivat Texas Rangersin jäseniä, Yhdysvaltain ratsuväen sotilaita sekä paikallisia tilanomistajia. Uhrit olivat miespuolisia ja iältään 16–72-vuotiaita. Verilöyly oli kosto joulupäivänä 1917 tehdystä hyökkäyksestä, jossa tapettiin kolme ihmistä, mutta Porvenirin kyläläisten osallisuudesta silloiseen hyökkäykseen ei ole näyttöä. Joulupäivän murhien tekijät olivat todennäköisemmin Meksikon puolelta Texasiin hyökänneitä Pancho Villan kannattajia, joista monet surmattiin jo tapaninpäivänä tehdyssä vastahyökkäyksessä. Porvenirin kylää ei enää nykyään ole olemassa, koska asukkaat muuttivat sieltä pois verilöylyn jälkeen. ==Lähteet== ==Aiheesta muualla== * Porvenir Texas -dokumenttielokuvan traileri Luokka:Rikokset Texasissa Luokka:Joukkosurmat Yhdysvalloissa Luokka:Vuoden 1918 rikokset
SharpTone Records

SharpTone Records on yhdysvaltalainen itsenäinen metallimusiikkiin erikoistunut levy-yhtiö. Sen perusti Nuclear Blastin toimitusjohtaja Markus Staiger ja Sumerian Recordsin varapresidentti Shawn Keith. Levy-yhtiön tunnetuimpia yhtyeitä ovat Crystal Lake, We Came As Romans ja While She Sleeps. Levy-yhtiö keskittyy musiikillisesti enemmän metalcore- ja post- hardcore-puoleen metallimaailmassa. == Artistit == Artisti Liittymisvuosi Kotipaikka Genre ALAZKA 2017 Recklinghausen, Saksa Post-hardcore Alphawolf 2019 Burnie, Australia Metalcore Annisokay 2018 Halle, Saksa Post-hardcore Attila 2016 Atlanta, Georgia, Yhdysvallat Metalcore Any Given Day 2019 Gelsenkirchen, Saksa Metalcore badXchannels 2016 Davidson, Michigan, Yhdysvallat R&B; Being as an Ocean 2018 San Diego, Kalifornia, Yhdysvallat Post-hardcore Bleeding Through 2018 Orange County, Kalifornia, Yhdysvallat Metalcore Commonwealth 2018 Kalifornia, Yhdysvallat Rock Crystal Lake 2018 Tokio, Japani Metalcore Currents 2017 Connecticut, Yhdysvallat Metalcore Don Broco 2016 Bedford, Englanti Rock Emmure 2016 New Fairfield, Connecticut, Yhdysvallat Metalcore Holding Absence 2017 Cardiff, Wales Post-hardcore Imminence 2017 Trelleborg, Ruotsi Post-hardcore In Search of Solace 2019 Minneapolis, Minnesota, Yhdysvallat Metalcore Kingdom of Giants 2019 Kalifornia, Yhdysvallat Metalcore Kingsmen 2018 Providence, Rhode Island, Yhdysvallat Deathcore Landmvrks 2018 Marseille, Ranska Metalcore Loathe 2016 Liverpool, Englanti Metalcore Miss May I 2016 Troy, Ohio, Yhdysvallat Metalcore Novelists 2017 Pariisi, Ranska Metalcore Of Virtue 2019 Lansing, Michigan, Yhdysvallat Metalcore Polaris 2017 Sydney, Australia Metalcore Rise Of The Northstar 2018 Pariisi, Ranska Hardcore punk Savage Hands 2018 Waldorf, Maryland, Yhdysvallat Post-hardcore Send Request 2018 Nanticoke, Penssylvania, Yhdysvallat Pop-punk Settle Your Scores 2018 Cincinnati, Ohio, Yhdysvallat Pop-punk Telltale 2019 Richmond, Virginia, Yhdysvallat Pop-punk We Came As Romans 2016 Troy, Michigan, Yhdysvallat Metalcore While She Sleeps 2017 Sheffield, Englanti Metalcore World War Me 2016 Chicago, Illinois, Yhdysvallat Rock == Lähteet == Luokka:Yhdysvaltalaiset levy-yhtiöt
Sigurd Portin

Sigurd Johannes Portin (13. huhtikuuta 1906 Pietarsaari – 15. kesäkuuta 1979) oli suomalainen päätoimittaja ja toimitusjohtaja.Vem och vad? Biografisk handbok 1967Sigurd Portinin ja hänen vaimonsa hautakivi Pietarsaaren hautausmaalla, Suomen Sukututkimusseura : Hautakirjoituksia ja hautakuvia Portinin vanhemmat olivat kansakoulunopettaja Petter August Portin ja Maria Matilda Westerlund. Hän pääsi ylioppilaaksi 1928 ja valmistui valtiotieteen kandidaatiksi 1933. Portin opiskeli myös Ruotsissa ja Englannissa. Portin oli taloustoimittajana Hufvudstadsbladet-lehdessä 1933–1937 ja Mercator-lehdessä 1937. Hän oli Åbo Tidnings och Tryckeri Ab:n toimitusjohtajana vuodesta 1938 alkaen ja toimi Åbo Underrättelser-lehden päätoimittajana 1938–1957. Maaliskuussa 1939 Turun raastuvanoikeus tuomitsi Portinin Åbo Underrättelser- lehden vastaavana toimittajana 8 000 markan sakkoihin halventavasta ja vääristellystä kirjoituksesta ja määräsi lehden 13. tammikuuta 1939 ilmestyneen numeron menetetyksi. Kyseisessä lehden numerossa ilmestyneessä pakinassa oli käytetty Helsingin yliopistosta halventavaa sanontaa ja väitetty yliopiston alentuneen antamaan dosenttistipendin oikeusneuvos Yrjö Hakuliselle. Portinia ja lehteä vastaan nostettiin syyte oikeusministeriön määräyksestä. Åbo Underrättelser sai 8000 markkaa sakkoja, Käkisalmen Sanomat 16.03.1939, nro 31, s. 4, Kansalliskirjaston digitaaliset aineistot Sigurd Portin oli naimisissa vuodesta 1934 Rauha Junttilan (1905–1988) kanssa. == Julkaisuja == * Österbottniska nationens tillkomst julkaisussa Österbottniska nationen vid Åbo Akademi : minnesskrift. Jakobstad 1938 * Ole Torvalds : Speglingar i en å : Om sparbanken i Åbo i växelverkan med staden 1822–1972 ; bildredigering av Bo Lindberg ; ett slutkapitel av Sigurd Portin. Åbo sparbanken, Åbo 1972, ilmestyi Toivo Lyyn suomentamana nimellä Aurajoen kuvajaisia : Turun säästöpankki ja Turku : vuorovaikutusta ja vaiheita 1822–1972. Turun säästöpankki, Turku 1982 == Käännöksiä == * Mauno Koivisto : Riktlinjer. Schildt, Helsingfors 1969 (alkuteos Linjan vetoa) == Lähteet == Luokka:Suomalaiset päätoimittajat Luokka:Suomalaiset yritysjohtajat Luokka:Vuonna 1906 syntyneet Luokka:Vuonna 1979 kuolleet
John Neumann

John Nepomucene Neumann (myös Giovanni Nepomuceno Neumann tai Jan Nepomucký Neumann; 28. maaliskuuta 1811 Prachititz, Böömi – 5. tammikuuta 1860 Philadelphia, Pennsylvania, Yhdysvallat) oli redemptoristi, katekismusten kirjoittaja, kirkkojen rakennuttaja, Pennsylvanian Philadelphian piispa ja sairaiden lasten sekä maahanmuuttajien suojeluspyhimys. Neumann vihittiin papiksi 25. kesäkuuta 1836 New Yorkissa. Paavi Pius IX vihki hänet Philadelphian piispaksi 28. maaliskuuta 1852. Hän eli seuraavien viiden paavin kausien aikana: Pius VII (1800–1823), Leo XII (1823–1829), Pius VIII (1829–1830), Gregorius XVI (1831-1846) ja Pius IX (1846-1878). Paavi Benedictus XV julisti hänet kunnianarvoisaksi 11. joulukuuta 1921, paavi Paavali VI julisti hänet autuaaksi 13. lokakuuta 1964 Roomassa ja pyhimykseksi 19. kesäkuuta 1977. Hänen muistopäiväänsä vietetään 5. tammikuuta. Hän oli katolisesta perheestä, ja hänellä oli neljä sisarta ja veli. Hän on ensimmäinen amerikkalainen mies ja ensimmäinen amerikkalainen piispa, joka on kanonisoitu. == Elämä == 28\. maaliskuuta 1811 Prachatitzissa syntyneen John Neumannin vanhemmat olivat saksalainen tehtaanomistaja Philip Neumann ja tšekkiläinen Agnes Neumann. Hän oli kolmas kuudesta lapsesta, ja hänellä oli neljä sisarta ja veli. Hänen lapsuudenkotinsa oli kaksikielinen. Neumann opiskeli Prahan yliopistossa, oli huomattava oppinut, astui uskonnolliseen elämään ja sai teologiset opintonsa valmiiksi 1833, mutta häntä ei vihitty papiksi, koska pappeja oli hiippakunnassa liikaa. Hän otti yhteyttä piispoihin ympäri Eurooppaa, mutta minnekään ei haluttu lisää pappeja. Isä Frederic Baragan kirjeet inspiroivat Neumannia lähtemään töihin Amerikkaan. Hän saapui New Yorkiin ja sai pappisvihkimyksen 25. kesäkuuta 1836. Hänet lähetettiin työskentelemään saksalaisten maahanmuuttajaperheiden keskuuteen Niagara Fallsin Williamsvilleen, ja hän teki neljä vuotta töitä Buffalo-Rochesterin alueella. Hän liittyi redemptoristeihin 1842, ja kymmenen vuotta myöhemmin 1852 hänet vihittiin Philadelphian piispaksi arkkipiispa Francis Kenrickin ehdotuksesta. Neumann rakennutti 50 kirkkoa, aloitti katedraalin rakennuttamisen, avasi lähes sata koulua, seurakuntakoulujen opiskelijamäärä kasvoi 500:sta 9 000:een, hän kirjoitti sanomalehtiartikkeleja, kaksi katekismusta ja muutamia kirjoja saksaksi. Neumann kuoli 49-vuotiaana 5. tammikuuta 1860 sydänkohtaukseen Philadelphiassa Vine Streetillä ennen kuin hänet ehdittiin saada sairaalaan. Hänet on omasta pyynnöstään haudattu Pyhän Pietarin redemptoristikirkkoon Philadelphiaan. == Lähteet == == Aiheesta muualla == Luokka:Yhdysvaltalaiset piispat Luokka:Philadelphian historia Luokka:Yhdysvaltalaiset pyhimykset Luokka:Tšekkiläiset pyhimykset Luokka:Vuonna 1811 syntyneet Luokka:Vuonna 1860 kuolleet
Digitaalinen palauttaminen

Digitaalinen palauttaminen tarkoittaa kulttuuriperintökohteiden palauttamista digitaalisessa muodossa yhteisöille, joista ne ovat peräisin. Termi on peräisin antropologiasta, ja sillä on tyypillisesti viitattu etnografisen materiaalin tallentamiseen digitaalisina valokuvina, jotka sitten annettaisiin alkuperäisen kulttuurin jäsenille. Termiä on kuitenkin sovellettu myös museoiden, kirjastojen ja arkistojen kokoelmiin. Se käsittää digitaalisen valokuvauksen lisäksi digitaalisia kokoelmia ja virtuaalisia näyttelyitä, kuten 3D-skannauksia ja äänitallenteita. Roy, Loriene & Christal, Mark (2002). "Digital Repatriation: Constructing a Culturally Responsive Virtual Museum Tour". Journal of Library and Information Science. 28. Digitaalisesta palauttamisesta tulee yhä tärkeämpää, kun yhä useammat kulttuurilaitokset saattavat kokoelmiaan verkkoon. Lisääntynyt verkkokäyttö on toisinaan ristiriidassa alkuperäisen kulttuurin toiveiden kanssa, koska se rajoittaa heidän kykyään kuratoida ja määritellä kulttuuriaineistojen jakamisen ehtoja. Monet kulttuurilaitokset pyrkivätkin ottamaan yhteisöt mukaan kokoelmien esilletuomiseen ja kuvailuun. == Digitaalinen palauttaminen ja digitaaliset kopiot == Clifford Lynch on esittänyt digitaalisten kopioiden luomista ja niiden laajamittaista jakelua, kun palautettavat artefaktit liittyvät vanhoihin esineisiin tai aineistoon, joka on vapaata tekijänoikeuksista. Hän pitää laadukkaiden digitaalisten kopioiden luomista tärkeänä, sillä ne takaavat alkuperäisesineiden säilymisen ja mahdollistavat esineiden tutkimisen digitaalikopioiden avulla riippumatta siitä, missä alkuperäiset esineet sijaitsevat. == Esimerkkejä == National Museum of the American Indian (USA) ja Uuden-Seelannin museo Te Papa Tongarewa ovat olleet erityisen aktiivisia jaetussa kuratoinnissa kaksikulttuurisessa ympäristössä. Local Contexts -hanke on kehittänyt Traditional Knowledge -tunnukset, joilla alkuperäiskansojen yhteisöt voivat määritellä aineistoa rajoitetusti julkaistavaksi. Muistiorganisaatiot voivat hyödyntää näitä merkintöjä kokoelmien esittämisen yhteydessä. Niiden avulla on mahdollista esittää alkuperäiskansojen kulttuuriperintöaineistoa verkossa kunnioittaen niiden perinteitä ja toiveita. == Katso myös == * Kulttuuriperinnön palauttaminen == Lähteet == Luokka:Digitaalinen valokuvaus Luokka:Kulttuuriperintö
Sydämeni lyö

Sydämeni lyö on Kari Tapion vuoden 2015 postuumi albumi, joka julkaistiin Karin syntymän 70-vuotisjuhlan kunniaksi. Levyn nimikkokappale julkaistiin singlenä. Suurin osa kappaleista on äänitetty juuri ennen Kari Tapion kuolemaa marras–joulukuussa 2010. Levyllä on livetaltiointeja Helsingin Kulttuuritalolla ja Lahden Sibeliustalolla pidetyistä konserteista. Livetaltiointien sovituksia on jälkikäteen täydennetty kevyesti. Lisäksi levyltä löytyy muutama studiossa äänitetty kappale. Albumi nousi toisella listaviikollaan Suomen virallisen albumilistan kolmannelle sijalle, ja pysyi listalla yhteensä 15 viikkoa. == Kappaleet == # Sydämeni lyö # Miten väärin tein # Sateenkaaren tuolla puolen # Se päivä tulee kerran # Maailman valot # Aikaan täysikuun # Etäisyyden ääne # Hän tahtoi voittaa # Sydän puoli säätä vasten # Kaukainen laulu # Rakkauskirjeitä hiekassa # Vihreät niityt # Valoon päin # Romantica # Olen suomalainen # My Way # I Love You Because == Lähteet == Luokka:Kari Tapion albumit Luokka:Vuoden 2015 konserttitallenteet
Galapagosinneitokala

Galapagosinneitokala (Azurina eupalama) on koralliahventen (Pomacentridae) heimoon kuuluva kalalaji, joka elää kotoperäisenä Galápagossaarilla ja Kookossaarella. == Esiintyminen == Vuosien 1982 ja 1983 ENSO-ilmiö lämmitti vettä Galápagossaarten läheltä. Planktonin tuotanto väheni tuon vuoden aikana voimakkaasti, mikä johti planktonia ravintonaan käyttävän galapagosinneitokalan populaation romahtamiseen. Laajoista etsinnöistä lajia ei ole sen jälkeen enää havaittu, ja se onkin mahdollisesti hävinnyt. Kansainvälinen luonnonsuojeluliitto luokittelee lajin kuitenkin vielä äärimmäisen uhanalaiseksi. == Lähteet == Luokka:Koralliahvenet
Jäävirta (kirja)

Jäävirta (Arctic Drift) on Clive ja Dirk Cusslerin kirjoittama jännitysromaani. ==Lähteet== == Aiheesta muualla == * Jäävirta Kirjasammossa Luokka:Vuoden 2008 kirjat Luokka:Clive Cusslerin romaanit Luokka:Jännitysromaanit
Dietyylikarbamatsiini

Dietyylikarbamatsiini (C10H21N3O) on piperatsiini- ja ureajohdannaisiin kuuluva orgaaninen yhdiste. Yhdistettä käytetään lääketieteessä ja eläinlääketieteessä eräiden loismatojen aiheuttamien infektioiden kuten elefanttitaudin, jokisokeuden ja loiaasin hoitoon ja ehkäisyyn ja eläimillä sydänmatojen häätöön. Dietyylikarbamatsiini kuuluu WHO:n laatimaan keskeisimpien lääkeaineiden luetteloon. == Ominaisuudet ja käyttö == Dietyylikarbamatsiini on huoneenlämpötilassa väritöntä kiteistä ainetta. Yhdiste liukenee hyvin veteen ja orgaanisista liuottimista etanoliin, muihin orgaanisiin liuottimiin se ei liukene. Dietyylikarbamatsiini tehoaa muun muassa elefanttitautia aiheuttaviin Wuchereria bancrofti- ja Brugia malayi -matoihin, jokisokeutta aiheuttavan Onchocerca volvulus -sukkulamadon toukkavaiheisiin ja loiaasia aiheuttavaan Loa loa -sukkulamatoon. Aineen vaikutusmekanismi ei ole täysin tiedossa. Se voi halvaannuttaa madot sitoutumalla ionikanaviin ja lisäksi sillä on immuunivastetta vahvistavia ominaisuuksia. Ainetta käytetään usein sitraattisuolana.John Becher: Antiparasitic Agents, Anthelmintics, Kirk-Othmer Encyclopedia of Chemical Technology, John Wiley & Sons, New York, 2000. Viitattu 16.3.2019.Achim Harder: Anthelmintics, Ullmann's Encyclopedia of Industrial Chemistry, John Wiley & Sons, New York, 2009. Viitattu 16.3.2019 Eläinlääketieteessä dietyylikarbamatsiinia käytetään sydänmatojen häätöön ja ehkäisyyn. == Haittavaikutukset == Dietyylikarbamatsiinihoidon aiheuttamia haittavaikutuksia ovat tyypillisimmin pääkipu, kuumeilu, huonovointisuus ja iho-oireet. Myös keskushermostoperäisiä oireita, jotka ilmenevät väsymyksenä, huimauksena ja sekavuutena, voi esiintyä. Sivuoireet vaihtelevat riippuen sitä, mitä infektiota hoidetaan, ja tyypillisimpiä ja vakavampia ne ovat hoidettaessa jokisokeutta. Haittavaikutukset voivat olla myös peräisin dietyylikarbamatsiinin tappamista loismatojen toukkamuodoista ihmisen immuunipuolustuksen reagoidessa niihin. == Valmistus == Dietyylikarbamatsiinia valmistetaan metyylipiperatsiinin ja dietyylikarbamoyylikloridin välisellä reaktiolla. == Lähteet == Luokka:Loistautien lääkkeet Luokka:WHO:n tärkeimmät lääkkeet
Jouko Kunnas

Jouko Osmo Tapio Kunnas (4. elokuuta 1907 Helsinki Kuka kukin on (Aikalaiskirja) 1954, s. 414. (Viitattu 16.3.2019.) – 25. toukokuuta 1970 Helsinki) oli urkuri, pianisti, musiikkipedagogi ja kriitikko.Otavan Iso Musiikkitietosanakirja 3, s. 568. Helsinki 1978. ISBN 951-1-04553-9 Jouko Kunnaksen vanhemmat olivat toimitusjohtaja, opettaja Eemeli (Johan Emil) Kunnas ja opettaja, runoilija Linda (Anna Adolfina Esolinda) Kunnas, omaa sukua Claesson. Musiikki oli mukana perheen elämässä. Eemeli Kunnas toimitti muun muassa Työväen laulukirjaa ja Linda Kunnaksen käsialaa on esimerkiksi Rauhan kellot (Kuule kellot, rauhan kellot soivat). Kunnas tuli ylioppilaaksi 1927 ja suoritti Helsingin konservatoriossa 1934 diplomitutkinnon urkujen ja pianonsoitossa. Hän teki lisäksi useita opintomatkoja ulkomaille. Kunnas työskenteli Helsingissä ensin vt. urkurina Suurkirkossa ja Vanhassa kirkossa 1939–1941 ja sitten urkurina Saksalaisessa kirkossa 1942–1946 ja Kallion kirkossa vuodesta 1946. Hän toimi lisäksi helsinkiläisten yhteiskoulujen musiikin- ja laulunopettajana sekä Suomen Sosialidemokraatin, Musiikki-lehden, Uuden Suomen ja Kotimaan musiikkiarvostelijana. Kunnas oli myös esiintyvä taiteilija ja konserttisäestäjä. Hän sai director musices -arvonimen vuonna 1949.Kuolleita. Helsingin Sanomat, 27.5.1970, s. 11. ==Lähteet== Luokka:Suomalaiset urkurit Luokka:Suomalaiset pianistit Luokka:Suomalaiset musiikkipedagogit Luokka:Suomalaiset musiikkikriitikot Luokka:Vuonna 1907 syntyneet Luokka:Vuonna 1970 kuolleet
Kohdeohjausjärjestelmä

Kohdeohjausjärjestelmä on hissiryhmien ohjaamiseen käytettävä optimointitekniikka, joka ryhmittää samaan kohteeseen menevät matkustajat samaan hissiin, mikä vähentää odotus- ja matkustusaikaa verrattuna perinteiseen menetelmään, jossa ylös tai alas menevät matkustajat menevät minkä tahansa saatavilla olevan hissin kyytiin ja valitsevat sitten kohdekerroksensa. Kohdeohjausjärjestelmässä matkustajat syöttävät kerrospyyntönsä järjestelmälle näppäimistöllä, kosketusnäytöllä tai avainkortinlukijalla hissiaulassa, ja heidät ohjataan sen jälkeen välittömästi oikeaan hissikoriin. == Toiminta == Ryhmäohjain ohjaa henkilöt hisseihin siten, että vältetään liialliset välipysähdykset. Tämä perustuu tietoon matkoista, jotka käyttäjät haluavat tehdä. Matka-ajat voivat lyhetä 25% kuljetuskyvyn kasvaessa 30%. Ohjaimet voivat tarjota myös erilaisia palvelutasoja käyttäjien avainkorttien tietoihin perustuen. Etuoikeutettu käyttäjä voidaan ohjata lähimpään saatavilla olevaan hissiin, ja hänelle voidaan taata aina suora matka kerrokseensa. Hän saattaa voida varata hissin myös yksityiskäyttöön, ja muille käyttäjille voidaan tarjota pidempiä ovien aukioloaikoja. == Rajoitteet == Kohdeohjausjärjestelmän jouheva toiminta riippuu siitä, valitseeko jokainen matkustaja matkustusaikeensa erikseen. Hissijärjestelmällä ei ole tavallisesti mahdollisuutta erottaa matkustajaryhmää yksittäisestä matkustajasta, jos ryhmän kohde on valittu ainoastaan kerran. Tällöin hissi saattaa pysähtyä poimimaan kyytiin enemmän matkustajia, kuin hissin sallittu kuormitus mahdollistaa, mikä aiheuttaa muille käyttäjille viipeitä. Tähän ongelmaan on kaksi ratkaisua: hissin kuormitusanturi tai näppäimistön ryhmäkäyttöpainike. Kuormitusanturi antaa hissin ohjaimelle tiedon, että kori on täynnä, jolloin hissi ei pysähdy muissa kerroksissa kunnes kuorma on tarpeeksi pieni lisämatkustajien ottamiseksi kyytiin. Ryhmäkäyttöpainikkeella on mahdollista ilmoittaa, kuinka monta matkustajaa kerrokseen on menossa, jolloin järjestelmä ohjaa oikean määrän hissejä kyseiseen kerrokseen, jos niitä on saatavilla tarpeeksi. == Lähteet == == Aiheesta muualla == * Understanding the Benefits and Limitations of Destination Dispatch Luokka:Hissit
Redemptoristit

Redemptoristit eli liguoriaanit, virallisesti latinaksi “Congregatio Sanctissimi Redemptoris” eli C.Ss.R., on miehille tarkoitettu roomalaiskatolinen sääntökunta, joka on perustettu 1732 ja jonka paavi Benedictus XIV:n hyväksyi 1749. Se on pyhimys, piispa ja kirkonopettaja pyhä Alphonsus Maria de Liguorin Italiassa Scalassa lähellä Amalfia perustama ja alun perin tarkoitettu työskentelemään hyljeksittyjen maaseutuihmisten keskuudessa Napolin ympäristössä. Sääntökunta koostuu papeista ja vihityistä veljistä. Järjestö on olennaisesti ja kutsumukseltaan lähetystyöntekijäyhteisö, ja sen jäsenet ovat sen säännön mukaan vihittyjä saarnaamaan Jumalan sanaa köyhille. Köyhyyden, siveyden ja kuuliaisuuden valojen lisäksi he vannovat valalla pysyvänsä sääntökunnassa kuolemaansa asti. Toinen redemptoristihengellisyyttä noudattava sääntökunta on ainakin Skotlannissa vaikuttava ”Filii Sanctissimi Redeptoris” eli F.Ss.R. eli niin sanotut transalpiiniset redemptoristit. Redemptoristien vaakunassa on Kristuksen kärsimyksen välineet eli risti, seiväs ja sieni sekä Jeesuksen ja Neitsyt Marian lyhennetyt nimet ja sääntökunnan motto eli englanniksi ”With him is Plentiful Redemption”, latinaksi ”Copiosa apud eum redemptio”, joka on peräisin psalmista 129:7. Lisäksi redemptoristeilla on suhde ainaisen avun Äidin ikoniin, jota pidetään pyhän Alphonsuksen lisäksi heidän suojeluspyhimyksenään ja jonka paavi Pius IX asetutti 1866 redemptoristikirkkoon Roomassa ja kehotti redemptoristeja tekemään sen tunnetuksi koko maailmassa. Redemptoristien sanotaan tehneen ikonista lähetystyö- ja mariaanisen kuvan koko sääntökunnalle. Nykyään maailmassa on yli 5 500 redemptoristia, jotka toimivat 82 maassa kaikilla viidellä mantereella. Heillä on 122 kirkkoa ja vuonna 2018 seurakuntia oli 713. Veljeskunnan osoite on Via Merulana 31, 00185 Rooma, Italia. == Huomattavia redemptoristeja == Redemptoristeja, joiden kanonisointiprosessi on avattu tai jotka ovat muuten huomattavia, ovat ainakin: * piispa José Slaby *autuas Ciriaco Olarte Pérez de Mendiguren * autuas Francis Xavier Seelos *autuas Gennaro Maria Sarnelli *autuas Ivan Ziatyk *autuas José Xavier Gorosterratzu Jaunarena *autuas Julián Pozo Ruiz de Samaniego *autuas Metoděj Dominik Trčka *autuas Miguel Goñi Ariz *autuas Pedro Romero Espejo *autuas Petrus Donders *autuas Victoriano Calvo Lozano *autuas Zenon Kovalyk * kardinaali Julio Terrazas Sandoval * isä Isaac Thomas Hecker *pyhä Alphonsus Maria de Liguori *pyhä Clement Mary Hofbauer *pyhä Gerard Majella *pyhä John Nepomucene Neumann * kunnianarvoisa Alfred Pampalon *kunnianarvoisa Antonio Filomeno Maria Losito * kunnianarvoisa Bernard Alojzy Lubienski *kunnianarvoisa Joseph-Amand Passerat *kunnianarvoisa Pelágio Sauter *kunnianarvoisa Wilhelm Janauschek == Lähteet == == Aiheesta muualla == * Viralliset kotisivut Luokka:Katolisen kirkon sääntökunnat
Ilona Ylikorpi

Ilona Ylikorpi (s. 18. kesäkuuta 1998) on suomalainen tubettaja ja DJ Hänellä on yli 125 000 tilaajaa Youtubessa. Ylikorpi aloitti tubettamisen vuonna 2013 IlonaJulia-kanavalla yhdessä tubettaja Julia Ahosen kanssa. Kanavalla julkaistiin erilaisia videoita, kuten haasteita, vlogeja ja suosikkivideoita, ja sillä oli yli 40 000 tilaajaa. Kesäkuussa 2017 Ilona ja Julia ilmoittivat lopettavansa videoiden teon IlonaJulia-kanavalle ja perustivat omat kanavansa. Kesäkuussa 2019 Ilona sekä Jasmin Muurinen (YouTubessa nimellä Jasminsofi), tekivät yhdessä kanavan nimeltään Jasmin x Ilona. Lokakuussa 2016 Ylikorpi perusti oman kanavansa nimeltään ILONA. Kanavan sisältöön kuuluvat pääasiassa hänen omat mielenkiinnon kohteensa, kuten kauneus, kasvisruoka, urheilu sekä hyvinvointi. Hän valmistui ylioppilaaksi Vuosaaren lukiosta keväällä 2018. Ilona on Coca-Colan sosiaalisen median kanavan CokeTv:n juontaja yhdessä Benjamin Peltosen ja tubettaja Scouppin kanssa. Ohjelmaa ovat juontaneet myös Isac Elliot sekä tubettaja Dokke Tas. == Lähteet == Luokka:Suomalaiset tubettajat Luokka:Vuonna 1998 syntyneet Luokka:Elävät henkilöt
Palmukiitäjät

Palmukiitäjät (Cypsiurus) on kiitäjien (Apodidae) heimoon kuuluva lintusuku. Siihen kuuluu Birdlife Suomen luokituksen mukaan 2 lajia, afrikanpalmukiitäjä (Cypsiurus parvus) sekä aasianpalmukiitäjä (Cypsiurus balasiensis). == Lähteet == Luokka:Kiitäjälinnut
Julia Ahonen

Julia Ahonen on suomalainen tubettaja. Hän aloitti tubettamisen vuonna 2013 kanavalla Ilona Julia yhdessä tubettaja Ilona Ylikorven kanssa. Kanavalle tuli erilaisia videoita, kuten haasteita, suosikkeja ja vlogeja, ja kanavalla oli yli 172 000 tilaajaa. Kesäkuussa 2017 Ahonen ja Ylikorpi ilmoittivat lopettavansa videoiden teon yhdessä ja tekevänsä omat kanavat. Lokakuussa 2016 Ahonen teki oman kanavansa Julia Ahonen, jolla on yli 61 000 tilaajaa. Kanavalle tulee vlogeja muun muassa tabuista, itsetunnosta, ekologisuudesta, vegaanisuudesta sekä hyvinvoinnista. Ahonen on tammikuusta 2021 alkaen ylläpitänyt sekä Instagramissa että YouTubessa Treenihetki-nimisiä tilejä yhdessä äitinsä Tea Ahosen kanssa.Tea-äiti on Julian paras treenikaveri: ”Ennen kahvittelua käymme vetämässä lenkin pururadalla” Ahonen pääsi ylioppilaaksi Lumon lukiosta keväällä 2016, ja hän opiskelee sosionomiksi. == Lähteet == Luokka:Suomalaiset tubettajat Luokka:Syntymävuosi puuttuu Luokka:Elävät henkilöt
Hempot

Hempot (Linaria) on peippojen (Fringillidae) heimoon kuuluva lintusuku. Suvun lajit on aiemmin katsottu kuuluvaksi tiklien (Carduelis) sukuun. == Lajit == Hemppojen sukuun luetaan seuraavat neljä lajia: *Vuorihemppo (Linaria flavirostris) *Hemppo (Linaria cannabina) *Jemeninhemppo (Linaria yemenensis) *Somalianhemppo (Linaria johannis) == Lähteet == == Aiheesta muualla == *Laji.fi: Hempot (Linaria) Luokka:Peipot
Rutajärvi (Orivesi, pohjoisin)

Rutajärvi on Pirkanmaalla Orivedellä sijaitseva järvi, joka on toinen alueen Rutajärvistä. == Maantietoa == Järven pinta-ala on 2,2 hehtaaria, se on 300 metriä pitkä ja 200 metriä leveä. Järvi on C-kirjaimen muotoinen eli samalla hyvin kapea. Siinä ei ole kartan mukaan saaria ja sen rantaviivan pituus on 1,0 kilometriä. Rutajärvet ovat autioita, mutta niiden lähelle tulee metsäautotie kantatieltä 66. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma- alueen (35.7) Venehjoen valuma-alueeseen (35.74), jonka Kooninjoen valuma- alueeseen (35.745) järvi kuuluu. Järven vedenpinnan korkeus on 183,1 metriä mpy. Siihen on johdettu viisi suo-ojaa, joista yksi yhdistää sen viereiseen Rutajärveen. Järvien vedenpinnat ovat samalla korkeudella. Järvien vedet virtaavat suoalueen läpi Siikanevan eteläpuolelle Rooppiojaan. == Lähteet == Luokka:Kooninjoen valuma-alue Luokka:Oriveden järvet
Espoon rautatietunneli

Espoon rautatietunneli on Rantaradalla Espoon ja Kauklahden rautatieasemien välillä sijaitseva rautatietunneli. Tunnelin pituus on 99 metriä ja se on valmistunut vuonna 1966 korvaten aiemman pohjoisempaa kulkeneen ratalinjauksen. Tunnelissa junien suurin sallittu nopeus on 120 km/h. Rakenteilla olevan Kauklahden kaupunkiradan johdosta tullaan nykyisen tunnelin eteläpuolelle rakentamaan uusi kaksiraiteinen tunneli joka tulisi palvelemaan kaupunkiradan lähiliikennettä. Tällöin vanha tunneli jäisi ensisijaisesti Turun suunnan kaukoliikenteen sekä nopeiden lähijunien käyttöön. == Lähteet == Luokka:Suomen rautatietunnelit Luokka:Espoon liikenne
Helir-Valdor Seeder

Helir-Valdor Seeder (s. 7. syyskuuta 1964 Viljandi) on virolainen poliitikko, joka on toiminut vuodesta 2017 lähtien konservatiivisen Isänmaa-puolueen puheenjohtajana. Seeder on suorittanut taloustieteen tutkinnon Viron maatalousyliopistossa vuonna 1990, minkä jälkeen hän toimi Viljandin kaupunginjohtajana 1992–1993 ja Viljandin maakunnan johdossa 1993–2003. Tämän jälkeen Seeder oli Riigikogun jäsenenä vaalikaudella 2003–2007 ja toimi maatalousministerinä vuosina 2007–2014. Seeder valittiin Isänmaan ja Res Publican liiton (myöh. Isänmaa) puheenjohtajaksi ylimääräisessä puoluekokouksessa toukokuussa 2017, missä hän voitti lopullisessa äänestyksessä vastaehdokkaansa Kaia Ivan äänin 322–304. == Lähteet == == Aiheesta muualla == Luokka:Viron maatalousministerit Luokka:Riigikogun jäsenet Luokka:Viron puolueiden puheenjohtajat Luokka:Vuonna 1964 syntyneet Luokka:Elävät henkilöt
Nukupuut

Nukupuut (Hemignathus) on peippojen (Fringillidae) heimoon kuuluva lintusuku. Siihen kuuluvia lajeja elää kotoperäisenä Havaijisaarilla. Puolet sukuun kuuluvista lajeista on hävinnyt, ja toinen puoli luokitellaan jotakuinkin uhanalaisiksi. == Lajit == *†Hemignathus vorpalis (esihistoriallinen) *Mauinnukupuu (Hemignathus affinis) *†Nukupuu (Hemignathus lucidus) *Kauainnukupuu (Hemignathus hanapepe) Luokka:Peipot
Brooke Burke

Brooke Lisa Burke (s. 8. syyskuuta 1971 Hartford, Connecticut, Yhdysvallat) on yhdysvaltalainen näyttelijä, tanssija, malli ja televisiopersoona. Hänet tunnetaan Playboy-mallina, televisiosarjojen Wild On! sekä Rock Star juontajana, Dancing with the Stars -televiosarjan seitsemännen tuotantokauden voittamisesta ja juontamisesta vuosina 2010–2013 sekä Rachel Tellerin esittämisestä vuoden 2004 videopelissä Need for Speed: Underground 2. Brookella on ranskalaiset, portugalilaiset ja irlantilaiset sukujuuret. ==Filmografia== ===Elokuva=== Vuosi Nimi Rooli Huomioitavaa 1986 Kosto rajan takaa Waitress on Roller Skates Ei nimetty lopputeksteissä 2004 Dead Scared Jill 2004 Knuckle Sandwich Katherine ===Televisio=== Vuosi Nimi Rooli Huomioitavaa 1998 Kultaiset siivet Beauty #2 Jakso: ”Solo Flight” 1999–2002 Wild On! Juontaja; 11 jaksoa 2002 Elämän pyörteissä Reporter Jakso: ”All About Lydia” 2003 Rock Me Baby Stacey Jakso: ”Prior Engagement” 2004 Monk Reporter Jakso: ”Mr. Monk and the TV Star” 2004 Less than Perfect Nurse Benson Jakso: ”22 Minus 1 Equals 4” 2004 Kaikki on suhteellista Park Ranger Jakso: ”Who’s Camping Now” 2004 The Bernie Mac Show Reporter Jakso: ”Being Bernie Mac” 2005 Rockstar: INXS Juontaja; 32 jaksoa 2006 Rockstar: Supernova Juontaja; 33 jaksoa 2006 Las Vegas Sheryl Jakso: ”Cash Springs Eternal” 2007–2008 Perhe sotajalalla Ellen Morgan Neljä jaksoa 2008, 2010–2013 Dancing with the Stars Kilpailija (seitsemäs tuotantokausi) Juontaja (tuotantokaudet 10–17) 2014 Melissa ja Joey Felicia Mancini Kaksi jaksoa 2016 Jane the Virgin Brooke Burke-Charvet Yksi jakso 2017 The New Celebrity Apprentice Kilpailija ===Videopelit=== Vuosi Nimi Rooli Huomioitavaa 2004 Need for Speed: Underground 2 Rachel Teller Voitti Spike Video Game Awards -palkinnon kategoriassa Best Performance by a Human Female. ==Lähteet== ==Aiheesta muualla== * Luokka:Amerikanirlantilaiset Luokka:Amerikanportugalilaiset Luokka:Amerikanranskalaiset Luokka:Vuonna 1971 syntyneet Luokka:Yhdysvaltalaiset mallit Luokka:Yhdysvaltalaiset näyttelijät Luokka:Elävät henkilöt
Lindsay Kemp

Lindsay Keith Kemp (3. toukokuuta 1948 Wirral, Merseyside – 24. elokuuta 2018 Italia) oli brittiläinen miimikko, tanssija ja koreografi. Hänen provosoiva ja erikoinen tyylinsä ei koskaan saavuttanut tanssikriitikoiden suosiota, mutta teatterimaailma suhtautui häneen suopeammin. Hänet tunnetaan myös David Bowien ja Kate Bushin urien alkuvaiheen mentorina. ==Lähteet== Luokka:Brittiläiset koreografit Luokka:Brittiläiset tanssijat Luokka:Brittiläiset näyttelijät Luokka:Vuonna 1948 syntyneet Luokka:Vuonna 2018 kuolleet
San Beniton piirikunta

San Beniton piirikunta () on Yhdysvaltojen Kalifornian osavaltiossa sijaitseva piirikunta. Sen väkiluku oli 55 269 vuonna 2010 ja sen pinta-ala on 3 600 neliökilometriä. Piirikunnan hallintokeskus Hollister on myös sen suurin kaupunki. == Asukkaat == Piirikunnan asukkaista 58,3 prosenttia on latinalaisamerikkalaisia, 36,1 prosenttia valkoisia ja 2,49 prosenttia aasialaisia. 39,4 prosenttia puhuu myös muita kieliä kuin englantia. 88,2 prosenttia asukkaista on Yhdysvaltain kansalaisia. Piirikunnan väestön keski- ikä on 35,1 vuotta. ==Kuvia piirikunnasta== Tiedosto:DSC00736 east side of San Benito Street at Fifth Street, Hollister, California, June 16, 2007.JPG|Hollisterin kaupunki. Tiedosto:Sanjuanbautistamission.jpg|San Juan Bautistan espanjalainen lähetysasema. ==Lähteet== ===Viitteet=== == Aiheesta muualla == Luokka:Kalifornian piirikunnat
Captive

Captive on Antony Crowtherin kehittämä ja Mindscapen julkaisema luolastoroolipeli. Peli on julkaistu vuonna Amigalle ja Atari ST:lle, sekä vuonna 1992 DOS:lle. Pelille on julkaistu jatko-osa Liberation: Captive II. == Pelaaminen == Peli on tulevaisuuteen sijoittuva science fiction -henkinen roolipeli, jossa pelaaja päähenkilö on vanki ja ohjaa neljän droidin ryhmää etänä tavoitteena vapauttaa itsensä. Pelissä on kenttägeneraattori, jonka seurauksena pelissä on yksilöllistä luolastoa. == Vastaanotto == Peli on saanut Computer + Video Games -lehden arvostelussa arvosanaksi 94%. Peli on saanut Amiga Format -lehden arvostelussa arvosanaksi 91%. Peli on saanut CU Amiga -lehden arvostelussa arvosanaksi 86%. Mikrobitissä Jukka Tapanimäki antoi pelin Atari STE- ja Amiga-versioille 97 pistettä sadasta ja Niko Nirvi 96 pistettä.Mikrobitti 1/1991, sivu 52 == Lähteet == == Aiheesta muualla == * * * The Ultimate Captive Guide Luokka:Luolastoroolipelit Luokka:Science fiction -videopelit Luokka:Amiga-pelit Luokka:Atari ST -pelit Luokka:DOS-pelit Luokka:Vuoden 1990 videopelit
Japanin ralli 2010

Japanin ralli 2010 (virallisesti Rally Japan 2010) oli Rallin MM-sarjan kauden 2010 10. osakilpailu, joka ajettiin 9.−12. syyskuuta. Sébastien Ogier aloitti viimeisen päivän kolmannella sijalla 5,4 sekunnin päässä johdossa olleen Petter Solbergin perässä, mutta siirtyi johtoon ajamalla nopeimman ajan Naekawan erikoiskokeella. Solbergin autossa oli iskunvaimentimen ongelma ja Mikko Hirvosella oli tasauspyörästön järjestelmän vika. Dani Sordo oli kolmantena erikoiskokeelle 20 lähtiessä, mutta Jari-Matti Latvala nousi hänen ohitseen. == Erikoiskokeet == Kilpailussa oli 26 erikoiskoetta, joiden yhteispituus oli 301,12 kilometriä. Siirtymiä oli 903,95 kilometriä ja kokonaispituus oli 1205,07 kilometriä. Päivä Kello Nro Nimi Pituus 9\. syyskuuta 18:40 SS 1 SSS Sapporo 1 1,57 km 18:52 SS 2 SSS Sapporo 2 1,57 km 10\. syyskuuta 10:23 SS 3 Iwanke Long 1 26,83 km 11:27 SS 4 Sikot 1 27,76 km 12:15 SS 5 Koyka 1 3,57 km 15:03 SS 6 Iwanke Long 2 26,83 km 16:07 SS 7 Sikot 2 27,76 km 16:55 SS 8 Koyka 2 3,57 km 18:34 SS 9 SSS Sapporo 3 1,57 km 18:46 SS 10 SSS Sapporo 4 1,57 km 11\. syyskuuta 10:28 SS 11 Nikara Short 1 17,68 km 11:26 SS 12 Kamuycep 1 33,66 km 12:22 SS 13 Kina 1 9,55 km 15:09 SS 14 Nikara Short 2 17,68 km 16:07 SS 15 Kamuycep 2 33,66 km 17:03 SS 16 Kina 2 9,55 km 18:33 SS 17 SSS Sapporo 5 1,57 km 18:45 SS 18 SSS Sapporo 6 1,57 km 12\. syyskuuta 7:31 SS 19 Bisan 1 5,00 km 8:13 SS 20 Naekawa 1 17,23 km 9:37 SS 21 Sunagawa 1 3,00 km 10:12 SS 22 Bisan 2 5,00 km 10:54 SS 23 Naekawa 2 17,23 km 11:58 SS 24 Sunagawa 2 3,00 km 14:00 SS 25 SSS Sapporo 7 1,57 km 14:12 SS 26 SSS Sapporo 8 1,57 km Lähde: == Tulokset == Sija Kuljettaja Kartanlukija Auto Aika Ero Pisteet 1\. Sébastien Ogier Julien Ingrassia Citroën C4 WRC 3:10.26,4 25 2\. Petter Solberg Chris Patterson Citroën C4 WRC 3:10.42,1 +15,7 18 3\. Jari-Matti Latvala Miikka Anttila Ford Focus RS WRC 09 3:10.52,4 +26,0 15 4\. Daniel Sordo Diego Vallejo Citroën C4 WRC 3:11.01,6 +35,2 12 5\. Sébastien Loeb Daniel Elena Citroën C4 WRC 3:11.19,7 +53,3 10 6\. Mikko Hirvonen Jarmo Lehtinen Ford Focus RS WRC 09 3:11.39,9 +1.13,5 8 7\. Henning Solberg Ilka Minor Ford Focus RS WRC 08 3:13.29,5 +3.03,1 6 8\. Federico Villagra Jorge Perez Companc Ford Focus RS WRC 08 3:20.44,3 +10.17,9 4 9\. Jari Ketomaa Mika Stenberg Ford Fiesta S2000 3:25.13,5 +14.47,1 2 10\. Martin Prokop Jan Tománek Ford Fiesta S2000 3:25.47,2 +15.20,8 1 Lähde:2010 Rally Japan Lähde:2010 Rally Japan Lähde:2010 Rally Japan Lähde:2010 Rally Japan Lähde:2010 Rally Japan Lähde:2010 Rally Japan Lähde:2010 Rally Japan == Lähteet == == Aiheesta muualla == * Rally-Maps.com, erikoiskokeet kartalla Luokka:MM-rallikausi 2010 Luokka:Japanin ralli
Suomen ralli 2010

Suomen ralli 2010 (virallisesti 60. Neste Oil Rally Finland 2010) oli Rallin MM-sarjan kauden 2010 kahdeksas osakilpailu, joka ajettiin 29–31. heinäkuuta. == Reitti == Rallin reitti oli nyt lyhentynyt aiemmasta. Erikoiskokeita oli vain 19, vähemmän kuin koskaan. 310,79 km oli myös lyhyin kokonaismitta sitten vuoden 1975. Rallin aiemmasta historiasta poiketen ralli päättyi nyt jo lauantai-iltana. Juhlavuoden kunniaksi Laajavuoresta oli tehty rallin avauserikoiskoe. Erikoiskokeen alussa oli nyt uusi osuus, osittain asvaltilla. Koska Laajavuori oli nyt itse kilpailussa mukana, rallilla oli nyt uusi testierikoiskoe Muuramessa. Myös Humalamäen erikoiskoetta suunniteltiin juhlavuoden reitille, mutta syystä tai toisesta suunnitelma ei toteutunut. Perjantaina aamupäivän ja iltapäivän erikoiskokeet toistettiin lenkkien sisällä, ja toistokertojen välissä oli kokoomatauot Petäjävedellä ja Hankasalmella. Sirkkamäen erikoiskoe ajettiin ensimmäistä kertaa sitten vuoden 1985. Edellisvuoden Kavalan erikoiskoe oli nimetty uudelleen Kolonkulmaksi. Ruuhimäki oli nyt kokonaan poissa reitiltä ensimmäistä kertaa sitten vuoden 1986. == Kilpailun tapahtumia == Mikko Hirvonen ajoi rajusti ulos EK4:llä Urriassa ja keskeytti. Hirvosen keskeytettyä Petter Solberg johti rallia kunnes Latvala ohitti hänet EK7 Sirkkamäessä ja piti johtonsa loppuun asti. Henning Solberg ajoi ulos EK8:lla Myhinpäässä. Kimi Räikkönen ajoi ulos EK12 Kolonkulmassa, mutta pääsi jatkamaan. == Tulokset == Sija Kuljettaja Kartanlukija Auto Aika Ero Pisteet 1\. Jari-Matti Latvala Miikka Anttila Ford Focus RS WRC 09 2:31.29,6 25 2\. Sébastien Ogier Julien Ingrassia Citroën C4 WRC 2:31.39,7 +10,1 18 3\. Sébastien Loeb Daniel Elena Citroën C4 WRC 2:31.55,6 +26,0 15 4\. Petter Solberg Chris Patterson Citroën C4 WRC 2:32.00,3 +30,7 12 5\. Daniel Sordo Marc Martí Citroën C4 WRC 2:33.14,6 +1.45,0 10 6\. Matthew Wilson Scott Martin Ford Focus RS WRC 08 2:37.13,3 +5.43,7 8 7\. Mads Østberg Jonas Andersson Subaru Impreza WRC 2007 2:37.20,4 +5.50,8 6 8\. Juha Kankkunen Juha Repo Ford Focus RS WRC 08 2:39.18,6 +7.49,0 4 9\. Juho Hänninen Mikko Markkula Škoda Fabia S2000 2:40.34,6 +9.05,0 2 10\. Per-Gunnar Andersson Anders Fredriksson Škoda Fabia S2000 2:41.45,3 +10.15,7 1 Lähde:2010 Rally Finland Lähde:2010 Rally Finland Lähde:2010 Rally Finland Lähde:2010 Rally Finland Lähde:2010 Rally Finland Lähde:2010 Rally Finland Lähde:2010 Rally Finland PWRC:n voitti Ott Tänak. SWRC:n voitti Juho Hänninen. == Muuta == * Juha Kankkusen viimeinen kilpailu MM-tasolla * Jari-Matti Latvalan ensimmäinen MM-voitto Suomessa * Latvala oli nuorin koskaan Suomen MM-rallin voittanut 25-vuotiaana * Sébastien Ogierin ensimmäinen kilpailu Citroënin tehdastallissa. * Daniel Sordon ensimmäinen kilpailu Citroën Junior Teamissa. == Lähteet == == Aiheesta muualla == Luokka:MM-rallikausi 2010 Luokka:Suomen ralli
Walesin ralli 2010

Walesin ralli 2010 (virallisesti 66. Wales Rally GB) oli Rallin MM-sarjan kauden 2010 13. ja viimeinen osakilpailu, joka ajettiin 11.–14. marraskuuta. == Erikoiskokeet == Kilpailussa oli 20 erikoiskoetta, joiden yhteispituus oli 348,32 kilometriä. Siirtymiä oli 1157,38 kilometriä ja kokonaispituus oli 1505,70 kilometriä. Päivä Kello Nro Nimi Pituus 11\. marraskuuta 19:30 SS 1 Cardiff Bay 1 1,60 km 12\. marraskuuta 9:38 SS 2 Hafren 1 31,99 km 10:19 SS 3 Sweet Lamb 1 4,30 km 10:37 SS 4 Myherin 1 27,88 km 13:51 SS 5 Hafren 2 31,99 km 14:32 SS 6 Sweet Lamb 2 4,30 km 14:50 SS 7 Myherin 2 27,88 km 13\. marraskuuta 9:03 SS 8 Radnor 1 14,95 km 10:19 SS 9 Monument Hill 1 10,14 km 10:50 SS 10 Four Ways Crychan 1 26,14 km 11:28 SS 11 Halfway 1 18,37 km 14:18 SS 12 Radnor 2 14,95 km 15:34 SS 13 Monument Hill 2 10,14 km 16:05 SS 14 Four Ways Crychan 2 26,14 km 16:43 SS 15 Halfway 2 18,37 km 18:51 SS 16 Cardiff Bay 2 1,60 km 14\. marraskuuta 8:33 SS 17 Resolfen 1 30,71 km 9:46 SS 18 Margam Park 1 8,08 km 11:25 SS 19 Resolfen 2 30,71 km 12:38 SS 20 Margam Park 2 8,08 km Lähde: == Tulokset == Sija Kuljettaja Kartanlukija Auto Aika Ero Pisteet 1\. Sébastien Loeb Daniel Elena Citroën C4 WRC 3:14.54,0 25 2\. Petter Solberg Chris Patterson Citroën C4 WRC 3:15.13,1 +19,1 18 3\. Jari-Matti Latvala Miikka Anttila Ford Focus RS WRC 09 3:16.29,3 +1.35,3 15 4\. Mikko Hirvonen Jarmo Lehtinen Ford Focus RS WRC 09 3:16.47,3 +1.53,3 12 5\. Daniel Sordo Diego Vallejo Citroën C4 WRC 3:17.06,2 +2.12,2 10 6\. Henning Solberg Stéphane Prévot Ford Focus RS WRC 08 3:21.20,5 +6.26,5 8 7\. Matthew Wilson Scott Martin Ford Focus RS WRC 08 3:23.31,8 +8.37,8 6 8\. Kimi Räikkönen Kaj Lindström Citroën C4 WRC 3:25.21,9 +10.27,9 4 9\. Mads Østberg Jonas Andersson Subaru Impreza WRC 2007 3:27.07,7 +12.13,7 2 10\. Andreas Mikkelsen Ola Fløene Škoda Fabia S2000 3:28.55,2 +14.01,2 1 Lähde:Wales Rally GB 2010 Lähde:Wales Rally GB 2010 Lähde:Wales Rally GB 2010 Lähde:Wales Rally GB 2010 Lähde:Wales Rally GB 2010 Lähde:Wales Rally GB 2010 Lähde:Wales Rally GB 2010 == Muuta == * Kimi Räikkösen ja Daniel Sordon viimeinen kilpailu Citroën Juniorilla. * Liu Caodongin uran viimeinen kilpailu. == Lähteet == == Aiheesta muualla == * Rally-Maps.com, erikoiskokeet kartalla Luokka:MM-rallikausi 2010 Luokka:Walesin ralli
Shastan piirikunta

Shastan piirikunta () on Yhdysvaltojen Kalifornian osavaltiossa sijaitseva piirikunta. Sen väkiluku oli 182 155 vuonna 2020 ja sen pinta-ala on 9 960 neliökilometriä. Piirikunnan hallintokeskus Redding on myös sen suurin kaupunki. == Väestö == Piirikunnan asukkaista 81 prosenttia on valkoisia ja 9,3 prosenttia latinalaisamerikkalaisia. 8,61 prosenttia puhuu myös muita kieliä kuin englantia. 97,7 prosenttia asukkaista on Yhdysvaltain kansalaisia. Piirikunnan väestön keski-ikä on 42,3 vuotta. ==Kuvia piirikunnasta== Tiedosto:Lassen-Peak-Large.jpg|Lassen Peak. Tiedosto:Shasta Dam Colored.jpg|Shastan pato. ==Lähteet== ===Viitteet=== == Aiheesta muualla == *
Katalonian ralli 2012

Katalonian ralli 2012 (virallisesti 48. RallyRACC Catalunya – Costa Daurada 2012) oli Rallin MM-sarjan kauden 2012 13. ja viimeinen osakilpailu, joka ajettiin 9–11. marraskuuta. == Tulokset == Sija Kuljettaja Kartanlukija Auto Aika Ero Pisteet 1\. Sébastien Loeb Daniel Elena Citroën DS3 WRC 4:14.29,1 25+1 2\. Jari-Matti Latvala Miikka Anttila Ford Fiesta RS WRC 4:14.36,1 +7,0 18+3 3\. Mikko Hirvonen Jarmo Lehtinen Citroën DS3 WRC 4:16.15,9 +1.46,8 15 4\. Mads Østberg Jonas Andersson Ford Fiesta RS WRC 4:16.25,5 +1.56,4 12 5\. Jarkko Nikara Jarkko Kalliolepo Mini John Cooper Works WRC 4:30.37,0 +16.07,9 10 6\. Craig Breen Paul Nagle Ford Fiesta S2000 4:32.39,5 +18.10,4 8 7\. Chris Atkinson Glenn MacNeall Mini John Cooper Works WRC 4:33.43,8 +19.14,7 6 8\. Per-Gunnar Andersson Emil Axelsson Proton Satria Neo S2000 4:34.45,2 +20.16,1 4 9\. Daniel Sordo Carlos del Barrio Mini John Cooper Works WRC 4:40.09,7 +25.40,6 2+2 10\. Jevgeni Novikov Ilka Minor Ford Fiesta RS WRC 4:40.15,7 +25.46,6 1 Lähde:2012 Rally Catalunya Lähde:2012 Rally Catalunya Lähde:2012 Rally Catalunya Lähde:2012 Rally Catalunya Lähde:2012 Rally Catalunya Lähde:2012 Rally Catalunya Lähde:2012 Rally Catalunya == Muuta == * Jari-Matti Latvalan viimeinen kilpailu Fordilla. * Thierry Neuvillen viimeinen kilpailu Citroën Juniorilla. * Daniel Sordon viimeinen kilpailu Prodrivella. * Chris Atkinsonin viimeinen kilpailu Mini Portugalilla. * Jarkko Nikaran ja Craig Breenin ensimmäiset pisteet. * Fordin ja Citroën Juniorin viimeinen kilpailu. *Petter Solbergin uran viimeinen kilpailu. == Lähteet == == Aiheesta muualla == Luokka:MM-rallikausi 2012 Luokka:Katalonian ralli
Suomen ralli 2012

Suomen ralli 2012 (virallisesti 62. Neste Oil Rally Finland 2012) oli Rallin MM-sarjan kauden 2012 kahdeksas osakilpailu, joka ajettiin 2–4. elokuuta. == Reitti == Reitillä oli vain 18 erikoiskoetta, mikä on vähiten rallin historiassa. Myös erikoiskokeiden kokonaispituus 303,52 km oli poikkeuksellisen lyhyt. Nyt etelän lenkillä käytiin jo torstaina. Reitillä tosin oli vain 30 km erikoiskokeita 492 siirtymäkilometrin lisäksi. Torstaisen Jokimaan lisäksi perjantaina ajettiin Killeri. Täten rallissa oli kaksi eri yleisöerikoiskoetta. Ouninpohja palasi reitille täydessä muodossaan. Se ajettiin rallin lopuksi kahteen kertaan ja jälkimmäinen ajokerta oli power stage. == Kilpailun tapahtumia == Evgeni Novikov ajoi ulos EK5 Jukojärvellä, Thierry Neuville EK11 Lankamaassa sekä Craig Breen EK17 Ouninpohjassa. == Tulokset == Sija Kuljettaja Kartanlukija Auto Aika Ero Pisteet 1\. Sébastien Loeb Daniel Elena Citroën DS3 WRC 2:28.11,4 25+1 2\. Mikko Hirvonen Jarmo Lehtinen Citroën DS3 WRC 2:28.17,5 +6,1 18+3 3\. Jari-Matti Latvala Miikka Anttila Ford Fiesta RS WRC 2:28.46,4 +35,0 15 4\. Petter Solberg Chris Patterson Ford Fiesta RS WRC 2:29.07,5 +56,1 12+2 5\. Mads Østberg Jonas Andersson Ford Fiesta RS WRC 2:30.43,5 +2.32,1 10 6\. Ott Tänak Kuldar Sikk Ford Fiesta RS WRC 2:30.59,0 +2.47,6 8 7\. Matti Rantanen Mikko Lukka Ford Fiesta RS WRC 2:33.03,1 +4.51,7 6 8\. Jari Ketomaa Mika Stenberg Ford Fiesta RS WRC 2:34.13,3 +6.01,9 4 9\. Martin Prokop Zdeněk Hrůza Ford Fiesta RS WRC 2:34.15,7 +6.04,3 2 10\. Sébastien Ogier Julien Ingrassia Škoda Fabia S2000 2:36.57,4 +8.46,0 1 Lähde:2012 Rally Finland Lähde:2012 Rally Finland Lähde:2012 Rally Finland Lähde:2012 Rally Finland Lähde:2012 Rally Finland Lähde:2012 Rally Finland Lähde:2012 Rally Finland SWRC:n voitti Per-Gunnar Andersson, mutta nopein S2000-luokassa oli Sebastien Ogier. WRC Academyn voitti Elfyn Evans. == Muuta == * Sebastian Lindholmin viimeinen MM-startti == Lähteet == == Aiheesta muualla == Luokka:MM-rallikausi 2012 Luokka:Suomen ralli
Mont Sokbaro

Mont Sokbaro mainitaan eräissä lähteissä Beninin korkeimmaksi pisteeksi, jonka korkeus on 658 metriä. Se sijaitsee Beninin ja Togon välisellä rajalla, ja on osa Atakoran vuoristoa. Muilla paikoilla, kuten 2,5 km Kotopongasta kaakkoon klo 10-17-22N 1-32-38E, SRTM- lukemat ovat 670 metriä. Lähimmät paikkakunnat ovat Akaradè ja Aledjo-Koura. Vuoren huipulta näkyy sekä Beniniin että Togoon. Atakora vuorijono on tausta Pendjarin kansallispuistolle ja sitä ympäröiville alueille, sekä joelle, jotka voi nähdä Mont Sokbarolta. Atakoran jyrkänteillä voi nähdä lintujen lentävän ja vierailla kansallispuistossa. == Katso myös == * Beninin maantiede == Lähteet == == Aiheesta muualla == * Mont Sokbaro, Togo, Geonames.org Luokka:Beninin ja Togon raja Luokka:Beninin maantiede Luokka:Togon maantiede
Saksan ralli 2011

Saksan ralli 2011 (virallisesti 29. ADAC Rallye Deutschland 2011) oli Rallin MM-sarjan kauden 2011 yhdeksäs osakilpailu, joka ajettiin 19–21. elokuuta. == Tulokset == Sija Kuljettaja Kartanlukija Auto Aika Ero Pisteet 1\. Sébastien Ogier Julien Ingrassia Citroën DS3 WRC 3:32.15,9 25+2 2\. Sébastien Loeb Daniel Elena Citroën DS3 WRC 3:32.55,7 +39,8 18+3 3\. Daniel Sordo Carlos del Barrio Mini John Cooper Works WRC 3:34.11,5 +1.55,6 15 4\. Mikko Hirvonen Jarmo Lehtinen Ford Fiesta RS WRC 3:34.59,6 +2.43,7 12 5\. Petter Solberg Chris Patterson Citroën DS3 WRC 3:36.03,9 +3.48,0 10+1 6\. Kimi Räikkönen Kaj Lindström Citroën DS3 WRC 3:39.40,5 +7.24,6 8 7\. Henning Solberg Ilka Minor Ford Fiesta RS WRC 3:40.01,8 +7.45,9 6 8\. Armindo Araújo Miguel Ramalho Mini John Cooper Works WRC 3:41.45,7 +9.29,8 4 9\. Peter Van Merksteijn Jr. Erwin Mombaerts Citroën DS3 WRC 3:42.17,5 +10.01,6 2 10\. Dennis Kuipers Frédéric Miclotte Ford Fiesta RS WRC 3:42.24,9 +10.09,0 1 Lähde:2011 Rallye Deutschland Lähde:2011 Rallye Deutschland Lähde:2011 Rallye Deutschland Lähde:2011 Rallye Deutschland Lähde:2011 Rallye Deutschland Lähde:2011 Rallye Deutschland Lähde:2011 Rallye Deutschland == Muuta == * Minin ensimmäinen palkintokorokesija. * Kimi Räikkösen viimeiset pisteet. == Lähteet == == Aiheesta muualla == Luokka:MM-rallikausi 2011 Luokka:Saksan ralli
Valtteri Laurell Pöyhönen

Valtteri Laurell Pöyhönen (s. 23. syyskuuta 1978 Helsinki) on suomalainen jazzmuusikko. Hänet tunnetaan parhaiten Ricky-Tick Big Band -kokoonpanon johtajana ja säveltäjänä. Hän on opiskellut muun muassa Pariisin konservatoriossa, Rotterdamin konservatoriossa, Helsingin Pop & Jazz Konservatoriossa sekä Sibelius-Akatemian jazz-osastolla, josta hän valmistui jazz-sävellyksen maisteriksi vuonna 2010. Sen lisäksi hän on sovittanut yli 100 kappaletta big bandeille sekä säveltänyt yli 100 teosta.https://www.raitala.com/artistit/valtterilaurellpoyhonen == Lähteet == Luokka:Suomalaiset jazzmuusikot Luokka:Vuonna 1978 syntyneet Luokka:Elävät henkilöt